קמפנילה די ג'וטו

שמאל|ממוזער|200px|הקמפנילה די ג'וטו, מראה מכיפת הדואומו
שמאל|ממוזער|200px|המגדל ביחס לקתדרלה
**קמפנילה די ג'וטו** (באיטלקית: **Campanile di Giotto**, מילולית: מגדל הפעמונים של ג'וטו) הוא מגדל פעמונים עצמאי הסמוך לקתדרלת סנטה מריה דל פיורה ("הדואומו") הקתדרלה של פירנצה. המגדל תוכנן בשנת 1334 על ידי ג'וטו די בונדונה והושלם בשנת 1359 על ידי ממשיכיו. המגדל מתנשא לגובה 84.7 מטרים ובנוי בתבנית ריבוע שצלעו 14.45 מטרים. הוא מצופה בשיש צבעוני והיה מקושט בעבר באריחים ותבליטים שהוסרו ומוצגים כיום במוזיאון הדואומו (Museo dell'Opera del Duomo), במקומם מוצגים כיום העתקים. אל ראש המגדל, ממנו נשקף נופה של פירנצה, ניתן לטפס ב-414 מדרגות.

## היסטוריית הבנייה
המבנה תוכנן על ידי ג'וטו, לפי תכנון קודם מ-1298 מעשה ידי אדריכל הדואומו, ארנולפו די קמביו שמת בשנת 1302. המיקום הבלתי שגרתי של המגדל, מחוץ לכנסייה נבחר ככל הנראה על מנת לאפשר את הקמת הכיפה הגדולה על כל שטח הבזיליקה. אבן הפינה למגדל הונחה ב-19 ביולי 1334. ג'וטו קבע את צבעי המגדל: שיש לבן מקרארה, שיש ירוק מפראטו ושיש אדום מסיינה, את העיטור הגאומטרי לאורך המגדל ואת הרעיון להקיף את קומת המסד של המגדל בתבליטים משושים ומעוינים. הוא הספיק לראות רק בהשלמת הקומה הראשונה לפני שמת בשנת 1337.

ב-1343 ירש אנדראה פיזאנו את ג'וטו כאדריכל וכאחראי על הבנייה והמשיך את הקמת המגדל ברוח קודמו. הוא בנה שלוש קומות (קומה ללא חלונות ושתי קומות עם חלונות), לפני שהעבודה נעצרה שוב ב-1348 עקב מותו של פיזאנו במגפת המוות השחור. בחלק זה נקבעו גומחות להצבת פסלים בפינות הקומות, אולם רק בגומחות שבקומה התחתונה מבין הקומות שבנה הוצבו פסלים. כמו כן עיטר פיזאנו את הקומה הראשונה בתבליטים בצורת משושה המציגים את דרכו של האדם בעולם, בפרט תבליטים המציגים מלאכות אמנות שונות. ב-1348 הרחיב פיזאנו את דלת הכניסה, תוך הוא מעביר שני תבליטים מן הצד המזרחי לצד הצפוני של המגדל שהיה ריק מתבליטים. הקירות בחלק שבנה עבים פחות מעובי הקירות בקומת המסד.

בשנת 1359 השלים פרנצ'סקו טלנטי את בניית שלוש הקומות האחרונות של המגדל (בעלות החלונות הגדולים על כל גובהן), אולם הוא לא בנה את הגג דמוי הפירמידה שתכנן ג'וטו והסתפק בגג שטוח.

## תבליטים בקומת המסד של המגדל
שמאל|ממוזער|200px|תבליטים בצד הדרומי
קומת המסד של המגדל עוטרה בשתי שורות תבליטים מכל צדדיה, שורת תבליטים בצורת משושה שרוב נעשו על ידי פיזאנו והושלמו מאוחר יותר על ידי לוקה דלה רוביה (Luca della Robbia; 1400 – 1481) בשנים 1437–1439 ומעליה שורת תבליטים בצורת מעוין. לכל צד של המגדל נושא שונה, הקשור בדרכו של האדם בעולם. 

הרעיון להקפת קומת המסד בתבליטים אלו היה של ג'וטו אך בוצע בעיקרו על ידי פיזאנו ובני זמנו.

בעקבות עליית נהר הארנו על גדותיו ב-1966 הוחלט להסיר מן המגדל את התבליטים המקוריים (שחלקם נפגעו בשיטפון) ולהציב במקומם העתקים. התבליטים המקוריים מוצגים כיום במוזיאון הדואומו (Museo dell'Opera del Duomo).

### מערב
שורת שבעה תבליטי המשושה בחזית זו מתאר את המצאות האדם בדורות שמבריאת אדם וחוה ועד נח. העבודה היצירתית אליה נקלע האדם כתוצאה מגירושו מגן עדן מתוארת בתבליטים אלה לא כעונש אלא כברכה. התבליטים נעשו ברובם על ידי פיזאנו.

מעל שורת המשושים נמצאת שורת מעוינים, שנעשתה על ידי חברי סדנתו של פיזאנו, בהם בנו, נינו. המעוינים מציגים את הכוכבים: הירח, מרקורי (כוכב חמה), השמש, נוגה, מאדים, שבתאי וצדק.


File:Creation Adam Pisano OPA Florence.jpg|בריאת אדם הראשון
File:Formella 02, la creazione di eva, andrea pisano.JPG|בריאת חוה
File:Formella 03, lavoro dei progenitori, andrea pisano, 1334-1336.JPG|"בזיעת אפיך תאכל לחם"
File:Formella 04, jabal, andrea pisano, 1334-1336.JPG|יבל, אבי יושב אהל ומקנה
File:Formella 05, jubal, nino pisano, 1334-1336.JPG|יובל, אבי כל תופס כינור ועוגב
File:Formella 06, tubailkan, andrea pisano, 1334-1336.JPG|תובל קין, אבי מקצוע הנפחות
File:Formella 07, noè, collaboratore di andrea pisano (maestro di noè), 1334-1336.JPG|נח, ממציא היין
File:Losanga 05, venere, nino pisano, 1337-1341.JPG|המעוין של כוכב הלכת נגה


### דרום
שורת שבעת התבליטים המשושים בחזית זו נוצרה כולה על ידי אנדריאה פיזאנו ומציגה את האמנויות, בלי קשר ישיר לדמויות היסטוריות או מיתולוגיות ספציפיות. חריג יחיד הוא התבליט המציג את דיידלוס, דמות של ממציא ואדריכל גאון במיתולוגיה היוונית.

מעל שורת המשושים נמצאת שורת מעוינים, שנעשתה על ידי חברי סדנתו של פיזאנו. המעוינים מציגים את המידות הטובות: זהירות, צדק, מתינות וחוסן ואת המעלות התאולוגיות: אמונה, תקווה וצדקה.


File:Formella 08, gionitus inventore dell'astronomia, collaboratore di andrea pisano (maestro dell'armatura), 1334-1336.JPG|אסטרונומיה
File:Formella 09, armatura, l'arte del costruire, collaboratore di andrea pisano (maestro dell'armatura), 1334-1336.JPG|אדריכלות
File:Formella 10, medicina, nino pisano, 1334-1336.JPG|רפואה
File:Formella 11, caccia ed equitazione, andrea pisano, 1334-1336.JPG|ציד
File:Formella 12, arte tessile, andrea pisano, 1334-1336.JPG|אריגה
File:Formella 13, foroneo, inventore delle leggi, nino pisano, 1334-1336.JPG|משפטים
File:Formella 14, dedalo, avo degli artisti, andrea pisano, 1334-1336.JPG|דיידלוס
File:Losanga 12, giustizia, collaboratore di andrea pisano (maestro dell'armatura), 1337-1341.JPG|המידה הטובה של הצדק


### מזרח
גם בחזית זו היו שבעה תבליטים משושים, אך כבר ב-1348 הועברו שניים מהם לחזית הצפונית, עקב הרחבת דלת הכניסה. הנושאים ממשיכים את תמת האמנויות והקישור שלהן לדמויות היסטוריות ומיתולוגיות. גם בחזית זו התבליטים המשושים הם מעשי ידי פיזאנו. 

מעליהן שבעת המעוינים שהוכנו על ידי סדנתו של פיזאנו, מציגים את שבע האמנויות החופשיות, ה**טריוויום**: דקדוק, רטוריקה ולוגיקה וה**קואדריוויום**: אריתמטיקה, גאומטריה, אסטרונומיה ומוזיקה.


File:Formella 15, navigazione, andrea pisano, 1334-1336.JPG|ניווט וימאות
File:Formella 16, ercole e caco, andrea pisano, 1334-1336.JPG|הרקולס
File:Formella 17, agricoltura, andrea pisano, 1334-1336.JPG|חקלאות
File:Formella 15, il carro di Tespi (Theatrica), nino pisano, 1334-1336.JPG|תספיס (אבי אמנות הדרמה ולאחד ממייסדי אמנות הטרגדיה)
File:Formella 16, architettura, nino pisano, 1334-1336.JPG|גאומטריה
File:Losanga 18, grammatica, gino micheli da castello, 1337-1341.JPG|דקדוק
File:Losanga 19, retorica, andrea pisano, 1337-1341.JPG|רטוריקה
File:Losanga 20, logica, gino micheli da castello, 1337-1341.JPG|לוגיקה או דיאלקטיקה


### צפון
צד זה, הפונה אל הדואומו, היה לפי התכנון ריק מתבליטים. ב-1348 הועברו לצד זה מן הצד המזרחי התבליטים של אמנויות הציור ("אפלס") והפיסול ("פידיאס"). ב-1437 הוזמנו חמישה תבליטים נוספים על מנת להשלים את הסדרה מלוקה דלה רוביה. אמנות הדקדוק מיוצגת על ידי דמותו של המדקדק הרומי בן המאה ה-4 אליאוס דונאטו, הפילוסופיה על ידי אריסטו ואפלטון, המוזיקה על ידי אורפאוס, הגאומטריה על ידי אוקלידס והאריתמטיקה על ידי פיתגורס.

שורת המעוינים מציגה את שבעת הסקרמנטים של הנצרות: טבילה, וידוי, נישואין, מיסה, אישור (קונפירמציה), הסמכה והמשיחה האחרונה.


File:Formella 17, fidia o la scultura, andrea pisano, 1334-1336.JPG|פיסול 
File:Formella 18, apelle o la pittura, nino pisano, 1334-1336.JPG|ציור 
File:Priscianus della Robbia OPA Florence.jpg|דקדוק 
File:Formella 21, platone e aristotele o la filosofia, luca della robbia, 1437-1439.JPG|פילוסופיה 
File:Formella 22, orfeo o la musica, luca della robbia, 1437-1439.JPG|מוזיקה (אורפאוס)
File:Formella 23, euclide e pitagora o la geometria e l'aritmetica, luca della robbia, 1437-1439.JPG|גאומטריה ואריתמטיקה
File:Losanga 24, matrimonio, gino micheli da castello, 1337-1341.JPG|נישואין
File:Losanga 27, eucarestia, maso di banco, 1337-1341.JPG|מיסה


## פסלי הגומחה בקומה השנייה של המגדל
בקומה השנייה של המגדל, מעל קומת המסד, נקבעו בתקופות שונות פסלים בגומחות בארבעת צידי המגדל, ארבעה פסלים בכל צד. כיום מוצבים במקום הפסלים המקוריים העתקים, בעוד הפסלים המקוריים מוצבים במוזיאון הדואומו.

### בצד הצפוני
בצידה הצפוני של הקומה נקבעו בין השנים 1320 עד 1343 ארבעה פסלים גותיים מעשי ידי ניקולא פיזאנו המציינים את דמויות של חכמים: הסיבילה הטיבורטינית (Sibilla Tiburtina באיטלקית), דוד המלך, שלמה המלך והסיבילה החבשית (Sibilla Etritrea). הפסלים חסרי-גב משום שתוכננו מראש להצבה בגומחות.

File:Opera del duomo (FI), andrea e nino pisano, sibilla tiburtina, 1337-1341.JPG|הסיבילה הטיבורטינית 
File:Opera del duomo (FI), andrea e nino pisano, re davide, 1337-1341.JPG|דוד המלך 
File:Opera del duomo (FI), andrea pisano, re salomone, 1337-1341.JPG|שלמה המלך 
File:Opera del duomo (FI), andrea e nino pisano, sibilla eritrea, 1337-1341.JPG|הסיבילה החבשית 


### בצד הדרומי
הפסלים בצד הדרומי נקבעו בין השנים 1341 ו-1334. הפסלים מתארים דמויות נביאים, בהם מזוהה רק זו של משה רבנו. ככל הנראה משה ודמות נביא נוסף הם מעשי ידי מסו די בנקו, נביא נוסף הוא של אמן מסדנתו של פיזאנו והנביא האחרון נעשה על ידי אמן בלתי ידוע. 


File:Opera del duomo (FI), maso di banco (attrib.), profeta, 1337-1341.JPG|משה רבנו (מסו די בנקו)
File:Opera del duomo (FI), nino pisano, profeta, 1337-1341.jpg|נביא (מסדנתו של פיזאנו)
File:Opera del duomo (FI), maso di banco (attrib.), profeta 1337-1341.JPG|נביא (מסו די בנקו)
File:Opera del duomo (FI), maestro dell'armatura, profeta 1337-1341.JPG|נביא (אמן לא ידוע)


### בצד המזרחי
הפסלים בצד זה נקבעו בין השנים 1408 ו-1421. הנודעים והחשובים בפסלים הם מעשי ידי דונטלו: הנביא חסר הזקן מ-1418, המתאר את פיליפו ברונלסקי בדמות נביא; הנביא המהורהר ועקדת יצחק מ-1421. הפסל הרביעי, הידוע כ"נביא המזוקן" הוא מעשי ידי נני די ברטולו מ-1408. 


File:Opera del duomo (FI), donatello, profeta 1416-18.JPG|הנביא חסר הזקן (דונטלו)  
File:Opera del duomo (FI), nanni di banco (attribuz.), profeta 1408.JPG|הנביא המזוקן (נני די ברטולו)
File:Abraham Donatello OPA Florence.jpg|עקדת יצחק (דונטלו) 
File:Opera del duomo (FI), donatello, profeta 1418-20.JPG|הנביא המהורהר (דונטלו)  


### בצד המערבי
בצידה הצפוני של הקומה נקבעו בין השנים 1420 ו-1435 פסלים בסגנון קלאסי, מסדנתו של נאני די ברטולו. הפסלים של הנביאים חבקוק, וירמיהו חתומים על ידי דונטלו, בנוסף מצויים פסליהם של הנביא עובדיה ונביא לא מזוהה.


File:Bernardo Ciuffagni, Donatello and Nanni di Bartolo, (Joshua, 1415-16), St John the Baptist, 1420-21, Museo dell'Opera del Duomo, Florence.jpg|יוחנן המטביל
File:Opera del duomo (FI), donatello, abacuc (zuccone), 1423-1435.JPG|חבקוק (דונטלו) 
File:Donatello, Jeremiah, 1427-36, Museo dell'Opera del Duomo, Florence.jpg|ירמיהו (דונטלו) 
File:Opera del duomo (FI), nanni di bartolo, abdia, 1422 circa.JPG|הנביא עובדיה


## קישורים חיצוניים

* 
* אתר המוקדש למגדל בתוך אתרי הזויאון של הדואומו  ו
* מגדל הפעמונים באתר תיירות פירנצה 

קטגוריה:פירנצה: מבנים
קטגוריה:אדריכלות הרנסאנס